02/12/2022 | Administración LocalMunicipal
A Coruña
Persoal
Anuncio publicación modificación lista provisional de persoas aspirantes admitidas e excluidas ao proceso selectivo convocado para a cobertura de 22 prazas de auxiliar administrativo/a (subgrupo C2), C. E. 5/20

Mediante Resolución do 28/09/2022 do Concelleiro delegado de Economía, Facenda e Réxime Interior (BOP núm.189 do 04/10/2022) aprobouse a listaxe provisional de persoas aspirantes admitidas e excluídas ao proceso selectivo convocado para cubrir, pola quenda libre, como persoal funcionario de carreira, 22 prazas de auxiliar administrativo/a, da escala de Administración xeral, subescala auxiliar (subgrupo C2). Advertido un erro na transcrición da dita listaxe procede aprobar unha nova listaxe provisional de persoas aspirantes admitidas e excluídas ao devandito proceso selectivo. Mediante Resolución do 28/11/2022 do Concelleiro delegado de Economía, Facenda e Réxime Interior acordouse: Primeiro.- Aprobar unha nova listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: a) Non achega o modelo específico de solicitude de admisión a probas selectivas (modelo 095) esixido nas bases da convocatoria ou o devandito modelo non está correctamente cuberto. Debe achegar modelo 095 debidamente cuberto e asinado. b) Non presenta o DNI/NIE ou imposibilidade de comprobar os datos do DNI/NIE a través da consulta de datos a outras Administracións Públicas, debe presentar DNI/NIE que acredite a súa identidade. c) Non acredita a titulación esixida nas bases da convocatoria ou imposibilidade de comprobar a súa titulación académica a través da consulta de datos a outras Administracións Públicas, debe presentar a acreditación da titulación esixida nas bases da convocatoria. d) Non consta aboamento da taxa esixida nas bases da convocatoria, non achega documentación acreditativa de estar nalgunha das causas de exención do aboamento da taxa ou imposibilidade de comprobar a exención do pago da taxa a través da consulta de datos a outras Administracións Públicas, debe acreditar o pago da taxa ou a exención no pago desta. e) Na solicitude opta á quenda de diversidade funcional pero non acredita o grao de discapacidade igual ou superior ao 33% ou imposibilidade de comprobar o grao de discapacidade a través da consulta de datos a outras Administracións Públicas. Debe acreditar o grao de discapacidade igual ou superior ao 33%. f) Non acredita a representación da persoa interesada de conformidade co artigo 5 da Lei 39/2015, do 1 de outubro, do Procedemento Administrativo Común das Administracións Públicas. Debe acreditar a representación. g) Non consta solicitude presentada en prazo. Debe acreditar a presentación da solicitude no prazo establecido. A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Esta emenda poderase realizar a través do procedemento “Achega de documentación e/ou alegacións a un expediente”, preferiblemente de forma electrónica, a través da sede electrónica do Concello da Coruña (https://sede.coruna. gal/sede/gl/tramites-e-servizos-electronicos/guia-de-procedementos-e-servizos/detalle-de-procedementos/achega-de-documentacion-e-ou-alegacions-a-un-expediente/contenido/1453748708796 ), indicando no campo de descrición o número de asento do rexistro da solicitude de participación neste proceso selectivo. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, a 29 de novembro do 2022 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Darren Lee Tranche Orbaiceta